Լատվիայի համալսարանում ապրիլի 5-ին մեկնարկել է կոնֆերանս, որը կրում է հետևյալ խորագիրը. «Ռիգայում Սուրբ Գրիգոր Նարեկացու ընթերցումներ. Սուրբ Գրիգոր Նարեկացի. համամարդկային բանալի Արևելքի և Արևմուտքի միջև»: Կոնֆերանսը կշարունակվի նաև ապրիլի 6-ին: Ռիգայում ապրիլի 6-ին տեղի կունենա համերգ` նվիրված Սուրբ Գրիգոր Նարեկացուն: Համերգին կմասնակցի Լատվիայի ռադիոյի երգչախումբը, ինչպես նաև հայ մեցցո-սոպրանո Աննա Մայիլյանը: Երեկոյի ընթացքում կհնչեն նաև Կոմիտասի ստեղծագործությունները: